 **Cynllun TAPS Cymru ar gyfer Asesiad Ffocws**

|  |  |  |
| --- | --- | --- |
| **Pwnc:** Deunyddiau (neu Rymoedd) | Blwyddyn 2 C the children edge Focusus6-7 oed | Teitl: Llygod roced |
| **Ffocws yr Ymholiad**Profion syml er mwyn ateb cwestiynau | **Cyd-destun y Cysyniad**Cysylltiadau â newid siâp deunyddiau neu rymoedd gwthio |
| **Ffocws yr Asesiad*** A yw plant yn gallu dechrau bod yn systematig wrth brofi?
* A yw plant yn gallu defnyddio’u profion i awgrymu atebion i gwestiynau?
 |
| **Gweithgaredd**Dangos sut mae’r llygoden roced yn gweithio: rhowch y llygoden sydd wedi ei chreu yn barod ar ben potel blastig a tharo’r botel â dwy law. Templed: www.sciencemuseum.org.uk/educators/teaching\_resources/activities/rocket\_mice.aspxY plant yn creu’r llygod roced ac yn archwilio mewn grwpiau o 3 gyda photeli gwahanol faint. Ystyriwch pa lygoden a aeth bellaf. Anogwch y plant i esbonio sut oedden nhw’n gwybod mai hwnnw a aeth bellaf. Casglwch syniadau plant ar gyfer mesur e.e. ei ddal ochr yn ochr â phren mesur, rhoi nodyn ar y wal i weld pa mor uchel aeth hi, ei saethu ar hyd y llawr (potel 45°) – gall hyn greu ‘graff llawr’. Gall plant wneud rhagfynegiadau e.e. Dwi’n meddwl mai x fydd yn mynd bellaf oherwydd…Dewiswch ddull o gymharu/mesur, yna ceisiwch gymharu poteli o wahanol faint eto e.e. ceisiwch fesur fesul 3 neu gynnal cystadleuaeth yn y dosbarth trwy saethu llygod ar hyd y llawr.**Addasu’r gweithgaredd****Cymorth:** rhowch boteli o feintiau gwahanol iawn a’u saethu ar hyd y llawr**Ehangu:** darparwch gyfarpar ar gyfer mesur yn annibynnol **Syniadau eraill**: Beth os - ychwanegwn glustiau, cynffon, clogyn… pa un wnaeth/fydd yn mynd bellaf?**Cwestiynau i gefnogi trafodaethau*** Llygoden pwy aeth bellaf?
* Sut ydych chi’n gwybod mai hwnnw aeth bellaf?
* Allwch chi fesur pa mor bell/uchel mae’n mynd?
* Ydy hi’n mynd mor bell â hynny bob tro?
* Beth am drio potel/llygoden wahanol?
* Sut gallwn ni wneud iddo fynd hyd yn oed yn bellach?
 |
| **Dangosyddion yr Asesiad****Heb eu bodloni hyd yma:** Dweud llygoden pwy aeth bellaf e.e. *llygoden Abi.***Wedi bodloni:** Gallu esbonio sut maen nhw’n gwybod pa un aeth bellaf e.e. *aeth hyd at fan hyn ar y wal/llawr, aeth yn bellach na’r ffon fesur metr.***Dulliau posib o fynd ymhellach:** Profi systematig – gallu cofnodi mesuriadau’n annibynnol neu nodi cywirdeb e.e. *roedden ni’n cael trafferth mesur oherwydd doedd dim digon o amser i fesur cyn iddynt ddod yn ôl i lawr*.  |

***Gallwch wneud yr ymchwiliad hwn gyda phlant o bob oedran a gall fod ffocws Gweithio’n Wyddonol gwahanol e.e. gwnewch yr arbrawf ledled yr ysgol ac edrychwch ar y cynnydd.***